1. Wa le nɔ́ he je nɛ wa bua jɔɔ;
Wa ngɛ níhi nɛ pe sika.
Je mahi a ní kpakpahi tsuo
Ba piɛɛ Yehowa we bi he.
Baiblo kasemi ha wa bua jɔɔ,
Wa ngɛ bua jɔmi nɛ se be.
Ja wa bu Yehowa sɛ gbi tue
Loko wa ma nyɛ ma he ye.
Wa ngɛ bua jɔmi wawɛɛ nitsɛ,
E ngɛ kaa la ngɛ wa mi daa.
Waa kɛ nyagbahi kpeɔ mohu lɛɛ,
Se Yehowa yeɔ kɛ bua wɔ.
(NƆ HEMI)
Yehowa lɛ ha wa bua jɔɔ,
Wa bua jɔ e ní tsumi he.
E ní tsumi kle, e juɛmi mi kuɔ,
E bua jɔ kpakpa peemi he.
2. Wa bua jɔ níhi nɛ e bɔ he;
Hiɔwe, zugba, kɛ níhi tsuo.
Adebɔ níhi tsuo nɛ wa naa,
Ha wa jeɔ Yehowa yi daa.
Wa yeɔ Mawu Matsɛ Yemi he
Odase kɛ tsɔɔ nimli tsuo.
Wa deɔ nimli nɛ ngɛ je kɛ wɛ
Kaa Kristo Yesu ngɛ tsɛ yee.
Bua jɔmi nitsɛ be su si ta,
Kaa bɔ nɛ je jɔɔ nɛ je naa.
Hiɔwe he, kɛ zugba he maa ba,
Nɛ wa ma ná bua jɔmi daa.
(NƆ HEMI)
Yehowa lɛ ha wa bua jɔɔ,
Wa bua jɔ e ní tsumi he.
E ní tsumi kle, e juɛmi mi kuɔ,
E bua jɔ kpakpa peemi he.
(Moo hyɛ 5 Mose 16:15; Yes. 12:6; Yoh. 15:11 hulɔ.)